钦定古今图书集成/明伦汇编/氏族典/第278卷 > 王之采
## 钦定古今图书集成/明伦汇编/氏族典/第278卷 > 王之采

按《明外史王之采传》：“之采，字心一，朝邑人。万历二十
九年进士。除清苑知县，迁刑部主事。四十五年，京察，
给事中徐绍吉、御史韩浚用拾遗劾之采贪，遂削其
籍。天启初，廷臣多为之讼冤，召复故官。二年二月，上
复仇疏，帝不问。而先主风癫者恨刺骨。未几，之采迁
尚宝少卿。逾年，迁太仆少卿，寻转本寺卿。四年，拜刑”
部右侍郎。明年，魏忠贤势大张，其党杨维垣首翻《梃
击》之案，力诋之采坐除名。俄入之汪文言狱中，下抚
按提问。府尹刘志选复重劾之，遂逮下诏狱，坐赃八
千，之采竟瘐死。